EN ORIGINALSERIE FRA NETFLIX
Husker du i morges da livene våre holdt på å bli normale igjen?
Så vidt.
Jeg tror jeg drev og flyttet ut av huset og lå med Sol.
Jeg hadde fremdeles en kjæreste.
Det har vært ti begivenhetsrike timer.
Vi er gamle, vi må få med oss mest mulig på én dag.
Jeg vil ha en martini.
Det sier du ofte.
Jeg mener det ofte.
Vent! Hvor skal du hen?
Du må vaske sanden av føttene først.
Herregud, Grace, det er mye mer enn sand vi må vaske av oss.
Vi kan begynne med sanden.
Nei, nei! Tørken, tørken!
Vi bruker dette til sanden.
Er det babypudderet mitt?
- Det er vårt babypudder. - Mitt navn står på boksen.
Så slutt å skrive navnet ditt på babypudderet vårt.
Ønsk deg noe.
God idé.
Du òg. Jeg tar et av...
Nei! Trekker du ut ett, så løsner hele remsen.
Det er som å dra i en løs tråd. Hele fjeset begynner å rakne.
- Men jeg vil at du òg skal få et ønske. - Det går bra.
Se på det som en øyevipp som vokser på haka di.
Herregud, det er jo digert!
Hvor lenge har det vært der?
Hvor mange ganger må jeg si det? Ser du noe, skal du si ifra.
Jeg hadde tenkt å si det, men jeg var blitt glad i det.
Du så ut som en kattunge.
Ønsk deg noe, lille nøste.
Hva ønsket du deg?
Babyhud på haken.
- Var det alt? - Jeg fant ikke på noe annet.
Du satt jo der med trutmunn, klar til å blåse.
Presset ble for stort.
Hva med den fyren du snakket om?
Fyren du liksom, på en måte, kanskje var litt sammen med?
Bill? Will. Gil. Alan.
Phil. Nei. Phil Milstein var ikke det jeg ønsket meg.
Han var... noe annet, og det var lenge siden.
Hva med deg? Hva ønsket du deg?
Jeg håpet du ville spørre.
Grace, i dag ønsker jeg å oppdage den virkelige Frankie.
Frankie uten Sol.
Jeg kan bli en helt ny person.
Kanskje fingeravtrykkene endrer seg. Igjen.
Kanskje stemmen min blir dypere. Hallo, Grace.
Jeg har jobbet så...
Det er mitt ønske.
Nei. Bare jeg sier hysj.
Robert?
Å, gud! Robert!
Vet du hva mer jeg kunne bli uten Sol?
Høyere. Og jeg ville endre kles-smak.
Jeg kler meg ikke for ham lenger.
Jeg visste ikke at du kledde deg for noen.
- Ikke oppmuntre ham. - Å, søte tenårings-Jesu mor,
det er ham.
Jeg står ikke på pinne hver gang han ringer.
Kan du gjøre meg en tjeneste? Sett den på vibrering.
Absolutt ikke.
Da blir jeg fristet til å oppmuntre ham.
- Ikke oppmuntre ham. - Å, det er...
Hun vil ikke snakke, Sol.
Ok. Vi kommer med en gang.
Nei! Vi, hvem? Ikke jeg.
Robert har hatt hjerteinfarkt.
Tror du Sol fortalte Robert om det før?
- Stearinlysene, senge-sexen? - Jeg vet ikke, Frankie.
Tror du det var derfor Robert fikk hjerteinfarkt?
- Tror du det er min skyld? - Jeg vet ikke, Frankie.
Det var jeg som sa til Sol han var en schmuck om han ikke sa det til Robert.
Jøss. Du må ha grusomt dårlig samvittighet.
Dr. Gold, ring 2-1-1.
Unnskyld, men mannen i denne sengen sa han var tørst.
- Han kan få isbiter. - De blir til vann. Hvorfor ikke bare vann?
Han kan få isbiter.
Som å snakke til moren din.
Å, gud. Robert.
Hvordan går det med ham?
- Han er stabil. - Hvor ille var det?
- Det vet de ikke. - Når finner de ut av det?
De må ta en prøve. Kanskje han må opereres.
- Gode gud. - Hva skjedde?
Jeg vet ikke. Jeg kom hjem, og han satt med hodet på kjøkkenbordet.
Du sa ikke noe som kunne ha fått hodet hans
til å lande på kjøkkenbordet?
Jeg dro hjem for å si det, men fikk ikke sjansen.
Grace, er det deg, vennen?
- Du trengte ikke å komme. - Så klart jeg kom.
Hvordan føler du deg?
Jeg er varm og myk over hele kroppen.
Som om jeg nettopp kom ut av tørketrommelen.
- Du er bedøvet. - Og du er Frankie.
- Hei, Robert. - Det er ikke noe å være redd for, kjære.
Kom inn.
Hun kommer straks.
Grace.
- Han så deg. Du må gå inn. - Det tror jeg ikke jeg kan.
Han er en irsk advokat, for svingende.
En menneskelig løgndetektor.
Jeg kan ikke gå inn dit og møte homo-Matlock.
Robert ba om katter til middag.
Det går bra, bare ro ned litt.
Ro ned litt selv. Du bestemmer ikke over roen min.
- Ro ned så mye du vil. - Du vil jeg skal
- lyve for deg. - Det er ikke for meg, men for Robert.
Hei, her er jeg.
Der har vi henne.
Du trengte ærlig talt ikke å komme.
Så klart jeg kom. Hvorfor ikke?
Hva tar du meg for? Et hjerteløst monster... uten moralsk kompass?
Tilgi meg. Jeg...
Det er Robert Hanson. Ikke Robert "Handsome".
Det er ikke et navn på en person.
Han har hatt hjerteinfarkt, kanskje du kan søke på det.
Ok. Jeg... Nå skrev du "Bobert".
Du gjorde det. Det er... Hva...
Herregud, Mallory, hvor er du?
Rett bak deg. Hei.
Hvordan har pappa det? Må de operere?
De har ikke tatt prøven ennå.
Da kan vi besøke ham, sant?
Hvis hun gir oss romnummeret hans.
Rom 2284.
- Flott. Ok. - Ikke særlig flink med mennesker, hva?
Det liker jeg. Takk.
Legger du deg kl. 19.15? Er det virkelig så kjedelig å være gift?
Det var tema-middag med familien, drama.
- Det... Glem det. - Det er skikkelig trist.
Er du klar til dette?
Niks.
- Hvor er Sol? - Han gikk for å hente isbiter.
Hva er klokken?
- Gudskjelov at dere er her. - Går det bra med ham?
Han gjøres klar til en prøve.
- Hei. - Pappa.
- Hei. - Går det bra med deg? Vil du ha noe?
- Har du vondt? - Nei da.
Jeg vil bare ut herfra.
Jeg kan ikke tro at dette skjedde. Vi var der en time før.
Det er ingen sin skyld!
Slutt å klandre dere selv!
Finn en måte å roe deg ned på.
Du må finne en måte å roe deg
fordi jeg ikke roer meg.
Husker du hva som skjedde, pappa?
Jeg øvet meg på troskapsløftet mitt. Så var jeg i sykebilen.
Ikke kleng sånn, jenter. Han må hvile.
- Å, mamma. - Jeg vet det.
De finner ut hva som er galt og fikser det.
- Du store. - Hva er det?
- Du er fyldigere. - Jeg kan ha lagt på meg litt.
Det slanker du lett vekk.
Du har jo min forbrenning.
Kalte moren min søsteren min tjukk?
Bortsett fra at pappa nesten døde, er dette den beste dagen i mitt liv.
- Takk. - Se hva jeg har!
Der er du jo!
Hei. Jeg skal ta med mr. Handsome for en hjerte...
- katesitirering? - Kateterisering.
Og han spiste for seks timer siden, ikke åtte. Er det et problem?
Og innebærer disse prøvene potensielle risikoer?
- Hallo? - Marcus Welby,
- det er portøren du snakker med. - Det vet jeg vel! Jeg...
Jeg prøver bare å få noen svar.
Hvor skal de sette kateteret?
I lysken eller i håndleddet? For håndleddet er mye farligere.
Hvor er legen? Er det ikke noen som jobber her?
Hun kommer sikkert snart. Beklager.
Grace, legene på akutten sa de skal sette det i lysken.
- Bra. Det er bedre. - Bedre for hvem?
Slapp av, kjære. Det går bra.
Jeg gir deg 500 dollar om du får dem til å sette det i håndleddet.
- Ikke hør på ham. - Ikke bry deg om ham.
- Seks hundre. - Kom igjen, tjukka, vi blir med.
Vi tar pauser så du får puste.
Går det bra?
Med meg? Ja visst!
- Det var du som... - Nei...
Du er veldig Grace akkurat nå. Det er veldig mye Grace på gang her.
Det er bedre enn å gjemme seg i et hjørne.
Noen må jo ta ansvar her.
Jeg stemmer på deg. Gå. Gjør noe. Ta ansvar.
- Jeg henter kaffe til oss. - Ok.
- Ro deg ned. - Å, kan du...
Jeg skal spørre om de kan putte is i den.
- Hei, pappa. - Å, hei.
- Hvordan går det, Robert? - De skal sette rør i lysken.
Trodde han hadde hjerteinfarkt.
- De skal ta noen prøver. - For å se om han må opereres.
Han virker fyrig.
Et godt tegn, sant?
Hvis du er på intervju for en jobb som jentereporter.
Hva?
- Du ser bra ut. - Hva er det?
- Hun skulle på date med... - Ingen.
- Ingen, som heter Barry. - Barry!
Fyren vi møtte på kino?
Ham du trakasserte seksuelt?
Ja. Ham.
- Kode blå, rom 2235. - Unnskyld meg.
Det kommer til å gå bra med faren deres.
Kan du gjøre dette uten å puste meg i munnen?
Au.
Nacho taco caliente.
Hvordan greier du det? Du er som en unyttig maskin.
Dra hjem, unger. Dere trenger ikke bli her i hele natt.
Han har rett. Vi ringer hvis noe skjer.
Dere hørte hva han sa. Vi drar.
Frankie? Jeg tror vi må bearbeide litt.
Oi da. Dette kan ta sin tid. Dra, dere.
Jeg følger dere ned. Kom.
- Glad i deg, mamma. - Glad i deg.
- God natt. - Glad i dere.
Hva er det?
Det er bare at jeg ikke har sett deg siden...
Jeg vil bare forsikre meg...
Og på toppen av alt, kan jeg ikke tro at jeg kunne være så dum.
Er det det du ville bearbeide? Dumheten din?
Det er bare... Jeg satte alt på spill.
Hva var det jeg tenkte på?
Jeg dreit skikkelig på draget.
Var det å drite på draget?
Ikke affæren din over 20 år?
Ikke alle løgnene dine?
Én natt med kvinnen du levde sammen med i 40 år
i huset der vi oppdro barna våre?
Var det å drite på draget?
Det er dritalt.
- Hei, der. Doktor Rossmore. - Hallo.
Har du prøveresultatene?
Ja. Er du mrs. Hanson?
Nei, jeg er ekskona hans, men jeg er den mest kompetente personen her.
- Da må du være kona. - Nei, jeg er
hans ekskone, men definerer meg ikke sånn.
- Du må snakke med meg. - Jeg skal slutte å gjette.
Det er greit. Alle her er familie. Bare si hva prøven viste.
Vi fant akutte blokkeringer i blodårene.
- Så du må opereres. - En bypass-operasjon?
- Ja. - Kjære vene.
Det er best at vi gjør det så raskt som mulig.
Vi kan trolig operere om noen timer.
Å, kjære vene.
Skal dere skjære opp brystet mitt?
Nei, operasjonen utføres endoskopisk, da kommer du deg mye fortere.
- Vi går inn via lysken. - Ja, hvorfor ikke?
Alle andre har vært oppi der i dag.
Hold ut. Håper ikke ventetiden blir så lang.
Takk.
Jeg kan ikke tro at dette skjer.
Skal jeg massere fjeset ditt?
Skal jeg binde henne fast så hun ikke kan massere deg?
Det er veldig snilt av dere begge to, men nå vil jeg helst være alene med Sol.
De skal inn i hjertet mitt, Sol.
De tar ikke ruten jeg hadde foretrukket.
- De skal reparere hjertet ditt. - Så klart.
Men sannheten er at vi ikke vet hva som vil skje på operasjonsstua.
Slutt.
Du må være positivt innstilt.
- Undersøkelser viser... - Hør her. Jeg er ikke redd for å dø.
Men jeg er redd for å dø før jeg får sjansen til å gifte meg med deg.
Jeg har ventet hele livet på å få være sammen med deg.
Og jeg utstår ikke tanken på aldri å få sjansen til å gifte...
Vi skal gifte oss.
Men når du har kommet deg til hektene, og alle vennene våre og familien er der.
Jeg vil gifte meg her.
I dag. Før operasjonen.
- Det kan vi ikke. - Hvorfor ikke?
- Jeg... - "Jeg..."
- Hva er det? - Jeg har ikke kjolen min!
Vi har allerede prøvingsattesten,
vedder på at det finnes nok av prester her.
Jeg tror følelsene dine har tatt overhånd.
- Sier en mann som vet om slikt. - Nettopp.
Skal du avvise en mann med dårlig hjerte,
som snart skal under kniven?
Hjertet mitt er kanskje ikke sterkt akkurat nå.
Men det vet hva det vil ha.
Og det, min elskede, er deg.
- Faen steike! - Han vil gjøre det før operasjonen.
Hvis han vil gifte seg, bør vi få ham gift.
Uten å si hva som skjedde?
Ja. Er det et problem?
Ja, når han finner det ut, og at jeg ikke sa noe.
- Snakk om å gå gjennom lysken. - Jeg kan ikke gjøre det.
Hva er det du ikke kan gjøre, Sol?
En ting. Ingenting.
- Gjelder det operasjonen? - Nei! Det er bare en ting.
- En ingenting-ting. - Som du ikke kan fortelle?
- Ja. - Mamma?
Robert vil gifte seg før operasjonen, og Sol nekter.
På grunn av "tingen"!
- Hvilken ting? - Faen ta, Sol, de skal stoppe fars hjerte.
Hvis du vet noe vi må vite, og du ikke sier det nå,
stopper jeg hjertet ditt med bare hendene.
Å, himmel og hav. Hold dere fast, unger.
Jeg syns ikke du skal trekke ungene inn i dette.
Faren deres og jeg... Altså, Sol, for dere to.
Men gifter han seg med Robert, vil han like å bli kalt pappa.
- Mamma! - Det kommer ikke til å skje.
Vi lå sammen. I huset vårt. Robert vet ikke om det.
- Lå dere sammen? - På heteroseksuelt vis?
Det er kanskje rart å få høre dette fra meg,
men du viste dårlig dømmekraft, mamma.
Du har rett. Men det var supert.
Nei, ikke sexen! Sexen var...
Men det var bra, for nå kan vi legge det bak oss.
Det var bra for meg.
Han der syns det var en diger tabbe.
- Gigantisk. - Så nå har vi en ny hemmelighet?
Og derfor burde jeg ikke gifte meg med ham akkurat nå.
Men hva vil han tro hvis du ikke gjør det?
Han trenger ikke vite hvorfor. Ennå.
Kan jeg ikke si jeg ikke finner prøvingsattesten?
Eller at det ikke er noen ledig prest?
Nei. Og slutt å få dette til å handle om deg.
Det handler ikke om deg lenger, Sol.
- Han er syk. - Jeg vet det.
Det viktigste er å hjelpe ham gjennom dette.
Jeg vet det.
Jeg er glad i ham, jeg også.
Så gift deg med ham.
- Ok. Selv om... - Slutt.
Vi har mye å gjøre. Dette stedet er ikke ideelt.
Vi må få tak i noen festlige, muntre ting.
- Mal, du har ansvaret. - Ok.
- Hvorfor henne? - Muntre.
Du ville funnet ting som ligner punger.
- De følger meg overalt. - Hvorfor står dere der ennå?
Du går hjem og tar på deg noe annet enn den hawaiiske styggedommen.
Og så henter jeg prøvingsattesten.
Og vi skal finne noen som kan vie dem.
- Skal vi det? - Ja.
Gå! Kom!
- Jeg skulle ønske jeg kunne hjelpe. - Ikke ønsk. Gjør det. Fader.
Jeg kan ikke. Jeg er katolsk prest.
Jeg kan ikke forene to menn i den hellige ektestand.
Er det ikke litt slingringsmonn? Selv med den nye paven?
For det virker som han skaper skikkelig røre.
Herregud.
Vi må flytte, endre navn og nummer og aldri komme tilbake.
- Jeg har barn. - Jeg har hund.
- Jeg har ingenting. - Jeg har lyst på hostesaft.
Kan vi ikke bare gjøre jobben vi har fått?
God bryllupspynting.
- Ok, tjukka. - Kan du slutte?
Jeg er ikke tjukk!
Jeg er gravid.
- Med tvillinger. - Jøss!
- Pent! - Gratulerer!
- Ja. - Supert! Utrolig!
- Ja. - Mal, har du blitt helt gal?
Du har allerede to barn. Det blir fire barn.
Ja. Dere kan ikke si noe, greit? Ikke med alt som foregår.
- Nei da. - Fint.
Når så vidt rundt.
- Så kjærlig du er. - Jeg ble glad for at du var tjukk.
- Har du problemer med å vie to menn? - Nei, selvsagt ikke.
Jeg støtter homofilt ekteskap fullt ut.
Takk, rabbi.
La oss fylle ut disse skjemaene så deres kjære ikke trenger
tenke på noe annet enn å bli bedre.
Hvem er disse to mennene?
Nei. Jeg tar meg av dette. Snakk til meg.
Hun liker å være sjef når vi skal svare på spørsmål.
Ja, jeg gjør det.
La oss begynne med de hebraiske navnene deres.
- De... - Hebraiske navnene.
Sol heter Sol Bergstein. Det hebraiske navnet hans er...
- Shlomo. - Shlomo.
- Og den andre mannen? - Han er omskåret.
- Det går jeg da ut fra. Navnet? - Det hebraiske navnet.
Robert-Hummel.
Det er ikke et hebraisk navn.
Det er ikke et navn.
- Han er ikke jødisk? - Spiller det noen rolle?
Du sa du kunne vie to menn, og begge to er menn.
Vi gjør det!
Beklager, jeg vier ikke folk av forskjellig tro.
Kødder du, eller?
Hvorfor ikke? Du er liksom så moderne.
Ma'am, jeg ble rabbiner
- av tre grunner... - Jeg bryr meg ikke.
Jeg bryr meg om at du vier mennene våre.
Jeg forstår at du er skuffet...
Ja, jeg er skuffet.
Og vet du hvorfor? Fordi du er sta og urimelig.
Og Herren liker ikke sta og urimelig.
- Ro deg, Grace. - Jeg forstår du har det vanskelig.
- Jeg har det ikke vanskelig! - Du kjefter på en rabbiner.
Fordi det ligger en syk, hvit protestant der oppe
som trenger å gifte seg med jøden.
Jeg spurte deg ikke om å vie Jesus heller!
Herregud, Grace.
Hvorfor er dette så viktig for deg?
Han ødela livet ditt. Hvorfor vil du så gjerne at han gifter seg?
Fordi...
Jeg vil ikke at han skal dø.
Da han først fortalte meg om Sol, ble jeg så sint.
Jeg sa...
at det ville vært lettere om han hadde dødd.
- Sa du virkelig det? - Ja.
Jeg tenkte tanken og fikk dårlig samvittighet.
Jeg engster meg for ham og er maktesløs.
Vi finner en måte å arrangere bryllupet på.
Hvordan? Alle geistlige på sykehuset er forbannet på meg.
La oss tenke litt.
Vi kan finne en pasient som kan hjelpe oss.
Kanskje en dommer som skal opereres for brokk.
Herregud. Ja, det blir sikkert lett å finne.
Ok... Vi kan finne noen på nettet.
Og vet du hvem? Du!
- Hva? Nei. Nei! - Ikke nei. Ja!
- Du er ordinert! - Nei. Av internettet.
Jeg vet ikke engang om Universal Life Church er ekte.
- Kanskje det er en kult. - Du viet jo fetteren din, Donald.
Med nyredonoren hans. Det var ekte. Kom igjen, Frankie!
Nei, slutt. Jeg vil ikke gå i bryllupet deres engang.
- Hvorfor skulle jeg vie dem? - Fordi du er vår siste mulighet.
Jeg kan ikke engang se Robert i øynene.
Se på Sol!
Han er grunnen til at jeg ikke vil gjøre det.
- Jeg var i det forrige bryllupet hans. - Ja. Ok, da.
Se på det på denne måten: Kanskje du, ved å gi dette til Robert,
gjør opp for noe av det du gjorde mot ham.
Og kanskje det hjelper deg å få noe av kraften din tilbake.
Det kan hjelpe deg videre.
- Jeg lærte deg godt opp, Grace Hanson. - Ikke sant?
Ja, jeg gjorde det.
- Ser bra ut. - Takk.
En bukett og hors d'oeuvre.
- Smart. - Her er jeg.
Jeg har ikke riktig røkelse,
men jeg kan ikke tenne fyrstikk nær oksygen.
- Robert vil snakke med deg. - Meg?
Ja, deg, Grace.
Går det bra med deg?
- Hvordan føler du deg? - Helt ærlig?
- Jeg er redd. - Jeg vet det.
Grace, hvis noe går galt...
Nei. Ingenting går galt.
Det vet vi ikke. Og det er noen ting vi må snakke om.
Nei. Jeg nekter å ha denne samtalen.
- Unnskyld? - Du skal ikke dø.
Og vet du hvorfor? Fordi jeg ikke tillater det.
Du kommer deg ikke unna så lett, må du tro.
Først fikk jeg ikke lov å være sint på deg fordi du var homse.
Nå får jeg ikke lov fordi du er syk.
Og jeg har 40 års sinne bygget opp inni meg...
og det vil være veldig lumpent om jeg ikke får sjansen til
å si alt jeg trenger å si til deg.
Ok. Bra.
I fjor... da jeg sa...
Jeg mente det ikke.
Det vet jeg.
Til deg.
Unnskyld.
Hallo, vitner. Elskede fremmede.
Jeg vil at alle skal nynne.
Lav nynning.
Og så vugg litt.
Vi er samlet her for å forene min eksmann med hennes eksmann,
fordi de elsker hverandre dypt og inderlig.
Og selv så rasende det gjør meg...
er det overraskende vakkert.
Der er du, jo.
Så fint.
- Vi må gå. - Ikke rør den sengen!
- Raska på, Frankie. - Skjønner, bare det viktigste.
Robert, tar du denne avgjørelsen med et åpent hjerte...
Ikke si "åpent hjerte".
Et lykkelig hjerte, å forene deres liv,
å oppfylle deres drømmer,
å møte eventyr med glede og skape minner sammen?
Ja, så absolutt.
Og tar du, Sol, denne avgjørelsen
med et lykkelig hjerte...
å forene deres liv, å oppfylle deres drømmer,
å møte eventyr med glede og skape minner sammen?
Ja.
Greit.
Med myndigheten skjenket meg av det magiske internettet,
erklærer jeg dere som rette ektefolk.
- Nå kan dere gå. - Supert.
Pappa.
NYGIFT
Takk.
- Du klarte deg bra, Frankie. - Ja, ikke sant?
- Ja, du var sterk. - Vet det.
Og du som trodde du ikke ville greie det.
Hvordan klarte du det?
Jeg trykket følelsene mine ned og bygget en steinmur rundt dem.
Jeg kanaliserte deg, med andre ord.
Vel bekomme.
Kanaliserer du en martini?
Det skal nok kunne ordnes.